[Video] Tweejarige: ‘My boetie is ŉ alien’Elmea Smit (‘n Skermskoot uit die video) Lapa Uitgewers het Vrydagoggend ŉ skattige video op Facebook gedeel van die tweejarige Elmea Smit wat die dierbare maar ellelange rympie, “My boetie is ŉ alien”, uit Jaco Jacobs se boek, Wurms met tamatiesous en ander lawwe rympies, opsê. Erika Smit het aan Lapa vertel Elmea se ouer sussie het haar glo gehelp om die rympie te memoriseer en op te sê. Jaco Jacobs het self ook die video op sy Facebook-blad gedeel met die boodskap: “Die oulikste ding wat ek hierdie week gesien het.” Almal koer behoorlik oor dié video waarin die tweejarige ŉ blitsvinnige 30 sekondes neem om die rympie op te sê. Hier is die oorspronklike gediggie: My boetie is ’n alien van ’n baie ver planeet – Elmea se ouer sussie (‘n Skermskoot uit die video) net aliens sal brood met tamatiesous op eet. Aliens dra nie skoene nie, hulle hou van kaalvoet stap en ’n alien is mal daaroor om in sy neus te krap. Op my boetie se planeet is dit glad nie baie nat nie en daarom is die aliens nie een gewoond aan bad nie. Laat gisteraand hoor ek ’n vreemde zoemgeluid, daar’s ’n ruimteskip op die grasperk en vreemde wesens klim daaruit. “Hallo,” groet die een ou, “ons het ons boet kom haal!” Ek word yskoud en ek bewe, ek skrik my byna vaal. “Los my boetie uit,” sê ek. “Gaan t’rug van waar jul kom. Hy is nou wel ’n alien, maar ons is lief vir hom.”